Днямі слонімскі грамадскі актывіст Алесь Масюк атрымаў з мясцовага райвыканкама адказы на пяць заявак, у якіх ён прасіў даць дазвол на правядзенне пяці пікетаў у абарону правоў падпісчыкаў і чытачоў “Газеты Слонімскай”. [View the story "Мясцовыя ўлады пяць разоў запар сказалі “НЕ!”" on Storify] Праводзіць іх планавалася з 3 да 7 снежня. Аднак мясцовыя ўлады чарговы раз адмовілі ў правядзенні пікетаў. На гэты раз прычынай адмовы паслужыла… неадпаведнасць заяўкі ўсім патрабаванням заканадаўства. —Усе патрабаванні закона аб масавых мерапрыемствах я выканаў. Гэтыя заяўкі афармляліся па тым жа ўзоры, што і ранейшыя, да афармлення якіх не было прэтэнзій. Аднак мясцовыя ўлады, каб не даць дазвол, кожны раз мусяць прыдумваюць нейкую прычыну, — зазначыў Алесь Масюк. Нагадаем, што гэта была ўжо трэцяя спроба Алеся Масюка атрымаць дазвол на правядзенне пікетаў за права жыхароў Слонімскага раёна свабодна афармляць падпіску на "Газету Слонімскую" ў РУП "Белпошта" і свабодна купляць яе ў шапіках "Белсаюздруку". Мясцовы актывіст мае надзею ўсё ж дамагчыся дазволу на правядзенне пікетаў у абарону чытачоў “ГС”. 1 снежня Алесь Масюк адправіў новыя заяўкі на правядзенне 17-18 снежня двух пікетаў. Заметили ошибку? Выделите текст, нажмите Ctrl+Enter и оставьте замечание!